Proiect cofinanţat din FEDR prin Program Operațional Competitivitate 2014 - 2020

**Axă prioritară 1:** „Cercetare, dezvoltare tehnologică și inovare (CDI) în sprijinul competitivității economice și dezvoltării afacerilor”

**Acțiune:** 1.2.3 - Parteneriate pentru transfer de cunoștințe

**Titlu proiect:** *Parteneriat pentru transferul de tehnologii inovative și materiale avansate în domeniul artelor vizuale (producție, conservare, restaurare)*

**Acronim proiect: UBB-TeMATIC-Art**

**Cod proiect:** ID P\_40\_374

**Beneficiar: Universitatea Babeș-Bolyai din Cluj-Napoca**

ANUNȚ

**Universitatea Babeș-Bolyai din Cluj-Napoca**

**lansează etapa a doua de căutare de întreprinderi partenere**

în cadrul proiectului *Parteneriat pentru transferul de tehnologii inovative și materiale avansate în domeniul artelor vizuale (producție, conservare, restaurare)*UBB-TeMATIC-Art, ID P\_40\_374, cod MySMIS 105765.

**Beneficiar: Universitatea Babeș-Bolyai din Cluj-Napoca**.

Proiectul este implementat de Facultatea de Teologie Ortodoxă cu sprijinul cercetătorilor din următoarele facultăți: Facultatea de Biologie și Geologie, Facultatea de Chimie și Inginerie Chimică, Facultatea de Fizică, Facultatea de Matematică și Informatică, Facultatea de Științe Economice și Gestiunea Afacerilor și Facultatea de Teologie Greco-Catolică.

**Titlul proiectului:** Parteneriat pentru transferul de tehnologii inovative și materiale avansate în domeniul artelor vizuale (producție, conservare, restaurare)

Acronim proiect: UBB-TeMATIC-Art

Proiectul de față are ca obiectiv creșterea performanței în: **1)** **conservare**-**restaurare în domeniul artelor vizuale;** **2)** **producție artistică performantă; 3) digitizarea obiectelor de patrimoniu mobil și imobil** și **4) crearea unui sistem suport** prin transfer de cunoștințe de cercetare avansată ale UBB în aspecte ce țin de materiale moderne, tehnologii inovative (inclusiv legislație și strategii specifice) și TIC către firmele specializate în aceste domenii, care se află în această nișă de piață.

Activitățile prevăzute în cadrul acestui proiect vor presupune un transfer de cunoștințe de cercetare avansată către firme specializate, în ce privește:

* materiale avansate și tehnologii de producție în domeniul artelor vizuale;
* materiale avansate și tehnologii de producție în pictura murală, pictura pe suport mobil, vitraliu;
* tehnologii interdisciplinare de diagnoză și monitorizare în vederea optimizării producției de pictură murală, pictură pe suport mobil, vitraliu;
* expertiză artistic-teologică;
* optimizarea colaborării actorilor implicați în procesul de construcție/realizare a locașurilor de cult;
* materiale avansate și tehnologii de conservare-restaurare a monumentelor și patrimoniului mobil;
* tehnologii interdisciplinare de diagnoză și monitorizare în conservarea-restaurarea monumentelor și patrimoniului mobil care valorifică: microscopie de epifluorescență, microscopie electronică de baleiaj, microbiologie clasică, biologie moleculară, teste biostatistice, spectrofotometrie etc.;
* materiale avansate și tehnologii de intervenție în conservarea-restaurarea patrimoniului: tratamente împotriva agenților biologici; materiale și tehnologii pentru etapa de curățare/consolidare/restaurare; materiale prietenoase cu natura etc.;
* expertiză artistic-teologică;
* sisteme-suport pentru domeniul artelor vizuale (producție, conservare, restaurare) de asistare în cadrul lucrărilor de producție și a intervențiilor de conservare-restaurare în artele vizuale.

**Mai multe detalii** privind acțiunea finanțată, criteriile de eligibilitate și modalitățiile de finanțare se găsesc la adresa <http://www.poscce.research.ro/uploads/informare-si-publicitate/ghid-unic-sectiunea-g.pdf>.

Pentru a participa la acest proiect, vă rugăm să completați expresia de interes disponibilă la adresa <http://cercetare.ubbcluj.ro/evenimente-2/oportunitati-de-parteneriate/>, pe care, mai apoi, să o transmiteți în 2 exemplare originale la adresa următoare:

Universitatea Babeș-Bolyai

Facultatea de Teologie Ortodoxă

Str. Nicolae Ivan, f.n., sala 302

Cluj-Napoca, jud. Cluj

În atenţia dl. lect. dr. Alin Mihăilă

Telefon: 0740 077 521

**Termenul limită de transmitere a expresiilor de interes este 30.06.2017.**

Detalii se pot solicita prin telefon la nr. 0740 077 521 sau prin e-mail la adresa: alin.mihaila@gmail.com.

Extras ghid pagina 17:

* La momentul semnării contractului subsidiar cu organizația de cercetare întreprinderile trebuie să fie înregistrate şi să desfăşoare activităţi în România și să fie înregistrate în Registrul Potenţialilor Contractori.
* Întreprinderile care încheie un contract subsidiar tip „de minimis” vor da o declaraţie pe proprie răspundere privind ajutoarele „de minimis” de care au beneficiat pe parcursul precedenţilor doi ani fiscali, precum şi în anul fiscal în curs. Ajutoarele se calculează la nivel de întreprindere unică, conform precizărilor din schema „de minimis” aferentă acestei acțiuni.
* Întreprinderile care încheie contracte de colaborare trebuie să aibă activitatea CD menționată în statut sau actul juridic de înființare.
* În același timp întreprinderile nu au nicio obligație să utilizeze numai bunuri produse la nivel național sau servicii naționale și nu au nicio obligație privind aria geografică de exploatare a rezultatelor obținute din cercetare, dezvoltare și inovare.

Menționăm că semnarea expresiei de interes pentru proiectul UBB-TeMATIC-Art nu constituie un angajament ferm pentru niciuna dintre părți. Ulterior, expresiile de interes se pot concretiza prin semnarea de către ambele părți a unui contract subsidiar.

Director proiect,

lect. dr. Alin Mihăilă